[14.pielikums](https://likumi.lv/doc.php?id=268342" \l "piel1)   
Ministru kabineta   
2018.gada \_\_\_.\_\_\_\_\_\_\_\_\_\_\_ noteikumiem Nr.\_\_\_

**Speciālās pamatizglītības programmas skolēniem ar redzes traucējumiem, dzirdes traucējumiem, fiziskās attīstības traucējumiem, somatiskām saslimšanām, valodas traucējumiem, mācīšanās traucējumiem, garīgās veselības traucējumiem paraugs**

(izglītības programmas kodi 21015111, 21015121, 21015211, 21015221, 21015311, 21015321, 21015411, 21015421, 21015511, 21015521, 21015611, 21015621, 21015711, 21015721)

**I. Izglītības programmas īstenošanas mērķi un uzdevumi**

1. Speciālās pamatizglītības programmas skolēniem ar redzes traucējumiem, dzirdes traucējumiem, fiziskās attīstības traucējumiem, somatiskām saslimšanām, valodas traucējumiem, mācīšanās traucējumiem, garīgās veselības traucējumiem(turpmāk – izglītības programma) mērķis ir nodrošināt skolēna vispusīgu attīstību un vērtīborientāciju, lai skolēns gribētu un varētu turpināt vispārējo izglītību vai apgūt profesiju, iesaistīties sabiedrības dzīvē un veidoties par laimīgu un atbildīgu personību.

2. Izglītības programmas uzdevums ir nodrošināt nepieciešamos atbalsta pasākumus un palīdzību mācību satura apguvē skolēniem ar speciālām vajadzībām.

3. Īstenojot mazākumtautību izglītības programmu, tiek:

3.1. nodrošināta etniskās kultūras apguve;

3.2. veicināta valsts valodas un mācību satura integrēta apguve;

3.3. sekmēta skolēna integrācija Latvijas sabiedrībā.

**II. Izglītības saturs**

4. Pamatizglītības obligāto saturu, tā apguves plānotos rezultātus mācību jomās nosaka valsts pamatizglītības standarts.

**III. Prasības attiecībā uz iepriekš iegūto izglītību**

5. Skolēnus 1.– 9. klasē uzņem atbilstoši normatīvajiem aktiem, kas noteic kārtību, kādā izglītojamie tiek uzņemti vispārējās izglītības programmās un atskaitīti no tām, kā arī obligātajām prasībām šajās programmās izglītojamo pārcelšanai uz nākamo klasi.

6. Skolēnus speciālās izglītības programmās uzņem ar valsts vai pašvaldības pedagoģiski medicīniskās komisijas atzinumu.

**IV. Pedagoģiskā procesa organizācijas principi un īstenošanas plāns, tajā skaitā atbilstoši mācību priekšmetiem**

7. Pedagoģiskā procesa organizēšanai izglītības iestāde atkarībā no izglītības programmas īstenošanas valodas veido mācību priekšmetu un stundu īstenošanas plānu, ievērojot 1. vai 2.tabulā noteikto kopējo mācību stundu skaitu mācību priekšmetos.

1. tabula

Mācību stundu skaits trīs gados mācību priekšmetā1

|  |  |  |  |
| --- | --- | --- | --- |
| **Mācību joma un mācību priekšmets** | **1.- 3. klase** | **4.- 6. klase** | **7.- 9. klase** |
| **Valodu** | | | |
| Latviešu valoda2 | 624 (18) | 490 (14) | 315 (9) |
| Svešvaloda 1, Svešvaloda 23 | 208 (6) | 385 (11) | 525 (15) |
| **Sociālā un pilsoniskā** | | | |
| Sociālās zinības | 104 (3) |  | 105 (3) |
| Sociālās zinības un vēsture |  | 245 (7) |  |
| Latvijas un pasaules vēsture |  |  | 210 (6) |
| **Kultūras izpratnes un pašizpausmes mākslā** | | | |
| Vizuālā māksla | 174 (5) | 105 (3) | 105 (3) |
| Mūzika | 208 (6) | 175 (5) | 105 (3) |
| Literatūra |  | 140 (4) | 210 (6) |
| Teātra māksla |  | 70 (2) | 35 (1) |
| **Dabaszinātņu** | | | |
| Dabaszinības | 208 (6) | 210 (6) |  |
| Ķīmija |  |  | 140 (4) |
| Fizika |  |  | 140 (4) |
| Bioloģija |  |  | 210 (6) |
| Ģeogrāfija |  |  | 210 (6) |
| **Matemātikas** | | | |
| Matemātika | 416 (12) | 560 (16) | 525 (15) |
| **Tehnoloģiju** | | | |
| Dizains un tehnoloģijas | 173 (5) | 140 (4) | 140 (4) |
| Datorika |  | 105 (3) | 175 (5) |
| Inženierzinības |  |  | 35 (1) |
| **Veselības un fiziskās aktivitātes** | | | |
| Sports un veselība4 | 278 (8) | 315 (9) | 315 (9) |

Piezīmes.

1 Iekavās norādīts ieteicamais mācību stundu skaits nedēļā trīs gados.

2 4.klasē vienu latviešu valodas stundu nedēļā ieteicams veltīt literatūras apguvei.

3 Stundu sadalījumu starp pirmo un otro svešvalodu nosaka izglītības iestāde atbilstoši tās attīstības plānā noteiktajām prioritātēm. Otrās svešvalodas apguve tiek uzsākta 4.klasē.

4 Mācību priekšmetā*Sports un veselība* regulāri, katru nedēļu tiek plānotas 3 stundas visās klasēs, 1.klasē – 2 stundas nedēļā.

2. tabula

Mācību stundu skaits trīs gados mācību priekšmetā1 mazākumtautību izglītības programmā

|  |  |  |  |
| --- | --- | --- | --- |
| **Mācību joma un mācību priekšmets** | **1.–3. klase** | **4.–6. klase** | **7.–9. klase** |
| **Valodu** | | | |
| Latviešu valoda un literatūra | 520 (15) | 525 (15) | 525 (15) |
| Svešvalodas | 174 (5) | 245 (7) | 315 (9) |
| Mazākumtautības valoda un literatūra | 312 (9) | 315 (9) | 315 (9) |
| **Sociālā un pilsoniskā** | | | |
| Sociālās zinības | 104 (3) |  | 105 (3) |
| Sociālās zinības un vēsture |  | 245 (7) |  |
| Latvijas un pasaules vēsture |  |  | 210 (6) |
| **Kultūras izpratnes un pašizpausmes mākslā** | | | |
| Vizuālā māksla | 104 (3) | 105 (3) | 105 (3) |
| Mūzika | 104 (3) | 105 (3) | 105 (3) |
| Teātra māksla |  | 70 (2) |  |
| **Dabaszinātņu** | | | |
| Dabaszinības | 208 (6) | 210 (6) |  |
| Ķīmija |  |  | 140 (4) |
| Fizika |  |  | 140 (4) |
| Bioloģija |  |  | 210 (6) |
| Ģeogrāfija |  |  | 140 (4) |
| **Matemātikas** | | | |
| Matemātika | 416 (12) | 560 (16) | 525 (15) |
| **Tehnoloģiju** | | | |
| Dizains un tehnoloģijas | 173 (5) | 140 (4) | 140 (4) |
| Datorika |  | 105 (3) | 175(5) |
| Inženierzinības |  |  | 35 (1) |
| **Veselības un fiziskās aktivitātes** | | | |
| Sports un veselība2 | 278 (8) | 315 (9) | 315 (9) |

Piezīmes.

1 Iekavās norādīts ieteicamais mācību stundu skaits nedēļā trīs gados.

2 Mācību priekšmetā*Sports un veselība* regulāri, katru nedēļu tiek plānotas 3 stundas visās klasēs, 1.klasē – 2 stundas nedēļā.

8. Kopējais stundu skaits mācību priekšmetā noteikts trim gadiem, lai izglītības iestāde varētu elastīgi plānot mācību saturu un organizēt mācību procesu atbilstoši sasniedzamajiem rezultātiem, skolēnu vajadzībām un izglītības iestādes iespējām.

9. Izglītības iestāde atbilstoši attīstības plānā izvirzītajām prioritātēm var samazināt vai palielināt mācību stundu skaitu mācību priekšmetā, nepārsniedzot 10% no  kopējā stundu skaita trīs gados mācību priekšmetā, kurā stundu skaits tiek mainīts.

10. Izglītības iestāde ar vadītāja rīkojumu apstiprina mācību priekšmetu sarakstu un kopējo mācību stundu skaitu katrā mācību priekšmetā mēnesī, semestrī, mācību gadā un uz trim gadiem šādos posmos: 1.–3. klase, 4.–6. klase un 7.–9. klase.

11. Izglītības programma katrai speciālo vajadzību grupai tiek īstenota atbilstoši Vispārējās izglītības likumā noteiktajam ilgumam.

12. Izglītības iestāde var noteikt mācību priekšmetus, ko mācību gadā pilnībā vai daļēji īsteno kādā no Eiropas Savienības oficiālajām valodām, ievērojot valsts izglītības standarta nosacījumus.

13. Mazākumtautību izglītības iestādes pedagoģiskā procesa īstenošanai izvēlas vienu no šādām valodas lietojuma proporcijām mācību satura apguvei:

13.1. izglītības iestāde nosaka mācību priekšmetus,  kas apgūstami latviešu valodā ne mazāk kā 80% apjomā no kopējās mācību stundu slodzes mācību gadā, ieskaitot svešvalodas, un mācību priekšmetus, kas apgūstami mazākumtautības valodā un bilingvāli;

13.2. izglītības iestāde nosaka mācību priekšmetus, kas 1.–6. klasē apgūstami latviešu valodā ne mazāk kā 50% apjomā no kopējās mācību stundu slodzes mācību gadā, ieskaitot svešvalodas, un mācību priekšmetus, kas apgūstami mazākumtautības valodā un bilingvāli; 7.–9. klasē latviešu valodā ne mazāk kā 80% apjomā no kopējās mācību stundu slodzes mācību gadā, ieskaitot svešvalodas, un mācību priekšmetus, kas apgūstami mazākumtautības valodā un bilingvāli  no kopējās mācību stundu slodzes mācību gadā;

13.3. izstrādājot savu izglītības programmu, iekļaujot mācību priekšmetus, kas nav ietverti pamatizglītības programmas paraugā, izglītības iestāde nosaka mācību priekšmetus, kas 1.–6. klasē apgūstami latviešu valodā ne mazāk kā  50%; 7.–9. klasē latviešu valodā ne mazāk kā 80% no kopējās mācību stundu slodzes mācību gadā.

14. Apgūstamo pirmo svešvalodu, kas ir viena no Eiropas Savienības oficiālajām valodām, izglītības iestāde nosaka saskaņā ar tās nolikumā noteiktajiem mērķiem un uzdevumiem, ievērojot vecāku izvēli un efektivitātes apsvērumus.

15. Vispārējā izglītības iestāde, iekļaujot skolēnu ar speciālām vajadzībām, izstrādā individuālo izglītības programmas apguves plānu, lai sekmētu skolēna iekļaušanos kopējā mācību procesā.

16. Vispārējās izglītības iestāde, iekļaujot skolēnu ar redzes traucējumiem, nodrošina lasīt un rakstīt prasmes apguvi, t.sk. Braila rakstā, un, iekļaujot skolēnu ar dzirdes traucējumiem, nodrošina komunikācijas prasmju attīstību, t.sk. latviešu zīmju valodā.

17. Valsts pamatizglītības standartā noteikto mērķu sasniegšanai izmanto daudzveidīgas mācību un audzināšanas darba formas, variējot to īstenošanas ilgumu atbilstoši mērķim un skolēnu mācīšanās vajadzībām. Skolēnam plānotos sasniedzamos rezultātus sasniedz vienotā mācību un audzināšanas procesā, kas ietver gan darbu mācību stundās, gan ārpus kopējās mācību slodzes iekļautos pasākumus.

18. Izglītības programmā ārpus kopējās mācību stundu slodzes tiek iekļautas:

18.1. klases stundas, kuras tiek plānotas atbilstoši mācību un audzināšanas darba vajadzībām, iekļaujot tajās, piemēram, veselības izglītības un ceļu satiksmes drošības jautājumus;

18.2. fakultatīvās nodarbības (t.sk. *Koris*, *Kolektīvā muzicēšana, Kristīgā mācība* *1.–3.klasei* un *Ticības mācība*), kas tiek organizētas skolēnu grupai, ievērojot skolēnu speciālās vajadzības, intereses un brīvprātības principu (pamats – vecāku vai likumisko pārstāvju iesniegums);

18.3. stundas individuālajam darbam atbilstoši katra skolēna speciālajām vajadzībām un attīstības dinamikai;

18.4. pasākumi atbilstoši Ministru kabineta noteikumiem par izglītojamo audzināšanas vadlīnijām un informācijas, mācību līdzekļu, materiālu un mācību un audzināšanas metožu izvērtēšanas kārtību.

19. Mācību stundās var iekļaut 2 – 3 minūšu dinamiskās pauzes skolēnu stājas attīstīšanai un nostiprināšanai.

20. Nodarbības ārpus kopējās mācību stundu slodzes plāno atbilstoši katra skolēna speciālajām vajadzībām tā, lai tās atbalstītu mācību procesu, kas notiek mācību stundu ietvaros, līdzsvarojot mācību formu dažādību, kuru izvēli nosaka skolēnam plānotais sasniedzamais rezultāts.

21. Mācību satura īstenošanai izglītības iestāde vai pedagogs mācību līdzekļus izvēlas atbilstoši plānotajam skolēnam sasniedzamajam rezultātam un izmanto Ministru kabineta noteikumos par izglītojamo audzināšanas vadlīnijām un informācijas, mācību līdzekļu, materiālu un mācību un audzināšanas metožu izvērtēšanas kārtību noteiktos kritērijus.

22. Speciālās izglītības iestāde vai vispārējās izglītības iestāde, kurā ir speciālās klases, skolēnam ar speciālām vajadzībām nodrošina atbalsta individuālās un grupu nodarbības atbilstoši skolēna speciālajām vajadzībām, ievērojot no 3.līdz 9.tabulās noteikto nodarbību skaitu:

3. tabula

Nodarbību skaits skolēniem ar redzes traucējumiem

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Klase | 1.kl. | 2.kl. | 3.kl. | 4.kl. | 5.kl. | 6.kl. | 7.kl. | 8.kl. | 9.kl. |
| Individuālās vai grupu atbalsta nodarbības | 6 | 5 | 5 | 5 | 6 | 6 | 5 | 4 | 4 |
| Individuālās vai grupu nodarbības orientēšanās, mobilitātē, redzes attīstīšanā | 6 | 5 | 5 | 5 | 4 | 4 | 4 | 3 | 3 |
| Kopā: | 12 | 10 | 10 | 10 | 10 | 10 | 9 | 7 | 7 |

4. tabula

Nodarbību skaits skolēniem ar dzirdes traucējumiem

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Klase | 1.kl. | 2.kl. | 3.kl. | 4.kl. | 5.kl. | 6.kl. | 7.kl. | 8.kl. | 9.kl. |
| Individuālās vai grupu atbalsta nodarbības dzirdes attīstīšanai un izrunas veidošanai | 18 | 18 | 18 | 18 | 8 | 6 | 6 | 6 | 6 |
| Individuālās vai grupu atbalsta nodarbības | 4 | 5 | 5 | 3 | 3 | 3 | 3 | 3 | 3 |
| Kopā: | 22 | 23 | 23 | 21 | 11 | 9 | 9 | 9 | 9 |

5. tabula

Nodarbību skaits skolēniem ar fiziskās attīstības traucējumiem

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Klase | 1.kl. | 2.kl. | 3.kl. | 4.kl. | 5.kl. | 6.kl. | 7.kl. | 8.kl. | 9.kl. |
| Individuālās vai grupu atbalsta nodarbības | 12 | 12 | 14 | 14 | 15 | 15 | 15 | 14 | 14 |

6. tabula

Nodarbību skaits skolēniem ar somatiskām saslimšanām

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Klase | 1.kl. | 2.kl. | 3.kl. | 4.kl. | 5.kl. | 6.kl. | 7.kl. | 8.kl. | 9.kl. |
| Individuālās vai grupu atbalsta nodarbības | 5 | 5 | 5 | 5 | 4 | 4 | 3 | 3 | 4 |

7. tabula

Nodarbību skaits skolēniem ar valodas traucējumiem

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Klase | 1.kl. | 2.kl. | 3.kl. | 4.kl. | 5.kl. | 6.kl. | 7.kl. | 8.kl. | 9.kl. |
| Individuālās vai grupu atbalsta nodarbības | 12 | 12 | 12 | 12 | 10 | 8 | 8 | 8 | 8 |

8. tabula

Nodarbību skaits skolēniem ar mācīšanās traucējumiem

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Klase | 1.kl. | 2.kl. | 3.kl. | 4.kl. | 5.kl. | 6.kl. | 7.kl. | 8.kl. | 9.kl. |
| Individuālās vai grupu atbalsta nodarbības | 8 | 8 | 8 | 8 | 5 | 5 | 3 | 3 | 2 |

9. tabula

Nodarbību skaits skolēniem ar garīgās veselības traucējumiem

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Klase | 1.kl. | 2.kl. | 3.kl. | 4.kl. | 5.kl. | 6.kl. | 7.kl. | 8.kl. | 9.kl. |
| Individuālās vai grupu atbalsta nodarbības | 5 | 6 | 6 | 6 | 6 | 6 | 2 | 2 | 2 |

23. Individuālās un grupu atbalsta nodarbības vispārizglītojošajās klasēs iekļautiem skolēniem ar speciālām vajadzībām nodrošina izglītības iestādes finansējuma ietvaros.

24. Individuālajās un grupu nodarbībās var apvienot vairāku klašu skolēnus.

**V. Mācību vides raksturojums**

25. Izglītības iestāde nodrošina normatīvajos aktos noteiktajām higiēnas prasībām atbilstošu mācību procesu, iekļaujošu, intelektuālo un sociāli emocionālo attīstību un veselību veicinošu, fiziski un emocionāli drošu mācību vidi atbilstoši skolēnu vecumposma vajadzībām un attīstības īpatnībām un universālā dizaina prasībām, piemēram, viegli uztverama informācija, ērta piekļuve, vides objektu kontrastējošs noformējums grīdā un iekštelpās.

**VI. Skolēnu mācību sasniegumu vērtēšanas kārtība**

26. Skolēnu mācību sasniegumu vērtēšanas pamatprincipi, vērtēšanas veidi, vērtējuma izteikšanas veids un valsts noteiktie pārbaudes darbi izglītības pakāpes beigās ir noteikti valsts pamatizglītības standartā.

27. Izglītības iestāde izstrādā skolēnu mācību sasniegumu vērtēšanas kārtību atbilstoši pamatizglītības standartā noteiktajiem vērtēšanas pamatprincipiem, piemēram, nosakot vērtēšanas mērķi, tās vietu mācību procesā, pārbaudījumu apjomu un skaitu, vienai klasei vienā dienā neplānojot vairāk par vienu līdz diviem tēmas noslēguma pārbaudes darbiem, vērtējuma izteikšanas veidu, skolēna vecāku vai tā likumisko pārstāvju informēšanas kārtību, “nv” (nav vērtējuma) izmantošanas gadījumus.

28. Skolēnu mācību snieguma vērtēšanas metodiskos paņēmienus, izpildes laiku un vērtēšanas kritērijus nosaka pedagogs, ievērojot mācību jomā noteiktos skolēnam plānotos sasniedzamos rezultātus un izglītības iestādes izstrādāto skolēnu mācību sasniegumu vērtēšanas kārtību.

29. Izglītības programmas apguvi katrā klasē apliecina liecība, kas ietver skolēna snieguma vērtējumu katrā mācību priekšmetā mācību gada noslēgumā. Skolēnu pārcelšana nākamajā klasē notiek atbilstoši normatīvajiem aktiem, kas noteic kārtību, kādā izglītojamie tiek uzņemti vispārējās izglītības iestādēs un atskaitīti no tām, un obligātajām prasībām pārcelšanai uz nākamo klasi.

**VII. Izglītības programmas īstenošanai nepieciešamā personāla, finanšu un materiālo līdzekļu izvērtējums un pamatojums**

30. Izglītības programmas īstenošanā izglītības iestāde ievēro normatīvo aktu prasības, kas regulē izglītības iestāžu darbību.

31. Izmaksas izglītības programmas īstenošanai sedz:

31.1. valsts dibinātā izglītības iestādē – no valsts budžeta;

31.2. pašvaldības dibinātā izglītības iestādē – no valsts un pašvaldības budžeta;

31.3. privātpersonas dibinātā izglītības iestādē – no valsts, pašvaldības un privātā budžeta.

32. Apmaksājamo stundu skaitu mēnesī aprēķina atbilstoši izglītības iestādes vadītāja apstiprinātam mācību priekšmetu un stundu īstenošanas plānam un atbalsta individuālo un grupu nodarbību skaitam.

33. Pedagoga darba slodzi un darba samaksu nosaka atbilstoši normatīvajam regulējumam par pedagogu darba samaksu.

34. Izglītības iestādei apstiprinātā pedagogu darba samaksas fonda ietvaros ir tiesības atsevišķu mācību priekšmetu apguvei dalīt klasi grupās, kā arī apvienot ne vairāk kā divu viena izglītības posma klašu skolēnus atsevišķa mācību priekšmeta apguvei gan visās, gan daļā mācību stundu.

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs      Kārlis Šadurskis

Vizē:

Valsts sekretāra vietniece –

Politikas iniciatīvu un attīstības departamenta direktore,

valsts sekretāra pienākumu izpildītāja Gunta Arāja